Source: https://www.zakonypreludi.sk/print/zz/1994-130/znenie-20060601.htm
Timestamp: 2019-12-05 23:07:08+00:00
Document Index: 16695180

Matched Legal Cases: ['§ 28', '§ 1', '§ 1', '§ 2', '§ 2', '§ 13', '§ 14', '§ 94']

130/1994 Z. z. Nariadenie o odškodnení za ujmu na zdraví pri civilnej ochrane obyvateľstva | Znenie 01.06.2006
Nariadenie vlády č. 130/1994 Z. z.Nariadenie vlády Slovenskej republiky o jednorazovom mimoriadnom odškodnení za ujmu na zdraví alebo smrť v súvislosti s pomocou poskytnutou pri plnení úloh civilnej ochrany obyvateľstva
https://www.zakonypreludi.sk/zz/1994-130
(v znení č. 326/2006 Z. z.)
Čiastka 37/1994
Platnosť od 01.06.1994
z 26. apríla 1994
jednorazovom mimoriadnom odškodnení za ujmu na zdraví alebo smrť v súvislosti s pomocou poskytnutou pri plnení úloh civilnej ochrany obyvateľstva
Vláda Slovenskej republiky podľa § 28 zákona Národnej rady Slovenskej republiky č. 42/1994 Z. z. o civilnej ochrane obyvateľstva nariaďuje:
a) vojakovi,1) civilnému personálu ozbrojených síl Slovenskej republiky,1a) zamestnancovi v pracovnom pomere k zložkám civilnej ochrany a príslušníkovi jednotky civilnej ochrany, ktorý
1. pri cvičení v civilnej ochrane,
2. pri plnení úloh civilnej ochrany spojených s odstraňovaním následkov živelnej pohromy, havárie, katastrofy alebo teroristického útoku,
3. alebo v priamej súvislosti s plnením týchto úloh;
b) osobe, ktorá poskytla pomoc
1. v súvislosti s činnosťou bezprostredne súvisiacou so záchranou osôb alebo majetku pri mimoriadnej udalosti,
2. pri záchranných prácach pri mimoriadnych udalostiach jednotkám civilnej ochrany na výzvu oprávnenej osoby2) alebo s jej vedomím, alebo na výzvu obce,
pričom utrpeli ujmu na zdraví úrazom alebo chorobou, ktorá sa podľa osobitných predpisov3) považuje za chorobu z povolania, a následkom toho sa stali osobami so zmenenou pracovnou schopnosťou, čiastočne invalidnými alebo invalidnými (ďalej len „poškodený“).
(2) Jednorazové mimoriadne odškodnenie podľa odseku 1 sa poskytuje od 50 000 Sk do 250 000 Sk podľa stupňa ujmy na zdraví, najmä s prihliadnutím na mieru sťaženia spoločenského uplatnenia a podiel poškodeného pri poskytnutí pomoci.
(1) Ak poškodený zomrel následkom úrazu alebo choroby, ktorá sa podľa osobitných predpisov3) považuje za chorobu z povolania za podmienok uvedených v § 1 ods. 1, zvyšuje sa jeho manželovi a deťom, ktoré majú nárok na sirotský dôchodok, jednorazové odškodnenie patriace im podľa osobitného predpisu4) na dvojnásobok. V odôvodnených prípadoch možno jednorazové odškodnenie takto zvýšiť aj rodičom zomretého.
(2) Osobám výživou odkázaným na poškodeného, ktorý zomrel následkom úrazu alebo choroby, ktorá sa podľa osobitných predpisov3) považuje za chorobu z povolania, za podmienok uvedených v § 1 ods. 1, možno v odôvodnených prípadoch poskytnúť jednorazové mimoriadne odškodnenie do 50 000 Sk.
1) § 2 písm. d) zákona č. 570/2005 Z. z. o brannej povinnosti a o zmene a doplnení niektorých zákonov.
1a) § 2 ods. 3 zákona č. 321/2002 Z. z. o ozbrojených silách Slovenskej republiky.
2) § 13 ods. 1 písm. g) a § 14 ods. 1 písm. h) zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení zákona č. 568/2005 Z. z.
3) Príloha č. 1 k zákonu č. 461/2003 Z. z. o sociálnom poistení.
4) § 94 zákona č. 461/2003 Z. z. v znení zákona č. 721/2004 Z. z.